《绿野亭 其三》
宋代·郑伯玉

吾爱高秋亭上望，水风凉澹惬幽情。山形左右互拱揖，海气旦幽多阴晴。

西畴农歌罢亚熟，北埭渔唱沧浪清。人生得酒且自适，何必身后立空名。

作者简介：兴化军莆田人，字宝臣。仁宗景祐元年进士。历抚州观察推官。以韩琦荐，为殿中侍御史。为人峭直，不屈权贵。喜为诗，所作三百余篇，名《锦囊集》，时人以与陈琪、方孝宁诗汇为一集，号《乌山三贤诗》。